CELEX: 32015R2284
Language: lv
Date: 2015-11-25 00:00:00
Title: Eiropas Parlamenta un Padomes Regula (ES) 2015/2284 (2015. gada 25. novembris), ar kuru atceļ Padomes Direktīvu 76/621/EEK, kas attiecas uz erukskābes maksimālā līmeņa noteikšanu eļļās un taukos, un Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai

11.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 327/23
            
         EIROPAS PARLAMENTA UN PADOMES REGULA (ES) 2015/2284
   (2015. gada 25. novembris),
   ar kuru atceļ Padomes Direktīvu 76/621/EEK, kas attiecas uz erukskābes maksimālā līmeņa noteikšanu eļļās un taukos, un Padomes Regulu (EK) Nr. 320/2006, ar ko nosaka pagaidu shēmu cukura rūpniecības restrukturizācijai
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 42. panta pirmo daļu, 43. panta 2. punktu un 114. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar parasto likumdošanas procedūru (2),
   tā kā:
   
               (1)
            
            
               Viens no būtiskākajiem elementiem Savienības iestāžu īstenotajā stratēģijā par likumdošanas procesa uzlabošanu ir Savienības tiesību pārskatāmības pilnveidošana. Šajā sakarā ir lietderīgi atcelt tos tiesību aktus, kuriem vairs nav faktiskas ietekmes.
            
         
               (2)
            
            
               Turpmāk norādītie ar kopējo lauksaimniecības politiku saistītie tiesību akti ir novecojuši, lai arī formāli tie vēl aizvien ir spēkā:
               
                           —
                        
                        
                           Padomes Direktīva 76/621/EEK (3). Minētās direktīvas saturs ir iekļauts Komisijas Regulā (EK) Nr. 1881/2006 (4),
                        
                     
                           —
                        
                        
                           Padomes Regula (EK) Nr. 320/2006 (5). Ar minēto regulu noteiktā pagaidu shēma bija spēkā vienīgi līdz 2009./2010. tirdzniecības gadam.
                        
                     
         
               (3)
            
            
               Juridiskās noteiktības un skaidrības labad minētie novecojušie tiesību akti būtu jāatceļ,
            
         IR PIEŅĒMUŠI ŠO REGULU.
   1. pants
   Direktīva 76/621/EEK un Regula (EK) Nr. 320/2006 tiek atceltas.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2015. gada 25. novembrī
      
         
            Eiropas Parlamenta vārdā –
         
         
            priekšsēdētājs
         
         M. SCHULZ
      
      
         
            Padomes vārdā –
         
         
            priekšsēdētājs
         
         N. SCHMIT
      
   
   
      (1)  2015. gada 1. jūlija atzinums (Oficiālajā Vēstnesī vēl nav publicēts).
   
      (2)  Eiropas Parlamenta 2015. gada 27. oktobra nostāja (Oficiālajā Vēstnesī vēl nav publicēta) un Padomes 2015. gada 16. novembra lēmums (Oficiālajā Vēstnesī vēl nav publicēts).
   
      (3)  Padomes Direktīva 76/621/EEK (1976. gada 20. jūlijs), kas attiecas uz erukskābes maksimālā līmeņa noteikšanu eļļās un taukos, kuri paredzēti lietošanai pārtikā, un pārtikas produktos, kuri satur pievienotas eļļas vai taukus (OV L 202, 28.7.1976., 35. lpp.).
   
      (4)  Komisijas Regula (EK) Nr. 1881/2006 (2006. gada 19. decembris), ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).
   
      (5)  Padomes Regula (EK) Nr. 320/2006 (2006. gada 20. februāris), ar ko nosaka pagaidu shēmu cukura rūpniecības restrukturizācijai Kopienā un groza Regulu (EK) Nr. 1290/2005 par kopējās lauksaimniecības politikas finansēšanu (OV L 58, 28.2.2006., 42. lpp.).